CELEX: 22009D0099
Language: hr
Date: 2009-09-25 00:00:00
Title: Odluka Zajedničkog odbora EGP-a br. 99/2009 od 25. rujna 2009. o izmjeni Priloga XIII. (Promet) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               316
            
         22009D0099
   
               L 304/14
            
            
               SLUŽBENI LIST EUROPSKE UNIJE
            
            
               25.09.2009.
            
         
      ODLUKA ZAJEDNIČKOG ODBORA EGP-a
   br. 99/2009
   od 25. rujna 2009.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu je izmijenjen Odlukom Zajedničkog odbora EGP-a br. 85/2009 od 3. srpnja 2009. (1)
               
            
         
               (2)
            
            
               Odlukom Zajedničkog odbora EGP-a br. 69/2009 od 29. svibnja 2009. (2) unijeta je Uredba (EZ) br. 300/2008 Europskog parlamenta i Vijeća (3) u Sporazum i stavljena izvan snage Uredba (EZ) br. 2320/2002 Europskog parlamenta i Vijeća (4) u skladu sa Sporazumom.
            
         
               (3)
            
            
               Uredba (EZ) br. 2320/2002 i dalje se treba primjenjivati u skladu sa Sporazumom do dana stupanja na snagu zadnje od Odluka Zajedničkog odbora EGP-a kojima se u Sporazum ugrađuju mjere potrebne za primjenu Uredbe (EZ) br. 300/2008.
            
         
               (4)
            
            
               Uredbu (EZ) br. 2320/2002 stoga treba ponovno unijeti u Sporazum s posebnom prilagodbom.
            
         
               (5)
            
            
               Uredba (EZ) br. 2320/2002 stavlja se izvan snage u skladu sa Sporazumom s učinkom od dana stupanja na snagu zadnje od Odluka Zajedničkog odbora EGP-a kojima se u Sporazum ugrađuju mjere potrebne za primjenu Uredbe (EZ) br. 300/2008.
            
         
               (6)
            
            
               Tekst prilagodbe koji se odnosi na Memorandum o razumijevanju s Međunarodnom organizacijom civilnog zrakoplovstva u vezi s revizijama treba dodati u pogledu Uredbe (EZ) br. 300/2008,
            
         ODLUČIO JE:
   Članak 1.
   Prilog XIII. Sporazumu mijenja se kako slijedi:
   
               1.
            
            
               Tekst točke 66h (Uredba (EZ) br. 300/2008 Europskog parlamenta i Vijeća) mijenja se kako slijedi:
               
                           i.
                        
                        
                           prilagodbe (b), (c) i (d) renumeriraju se kao prilagodbe (c), (d) i (e);
                        
                     
                           ii.
                        
                        
                           iza prilagodbe (a) umeće se sljedeća prilagodba:
                           
                                       „(b)
                                    
                                    
                                       članak 8. ne primjenjuje se u vezi s državama EFTA-e.
                                       Ako Komisija na temelju članka 8. sklopi Memorandum o razumijevanju s Međunarodnom organizacijom civilnog zrakoplovstva (ICAO-om) u vezi s revizijama, države EFTA-e nastojat će sklopiti s ICAO-om Memorandum o razumijevanju koji odgovara onomu koji je sklopila Komisija.”
                                    
                                 
                     
         
               2.
            
            
               Iza točke 66ha (Uredba Komisije (EZ) br. 272/2009) umeće se sljedeća točka:
               
                           „66hb.
                        
                        
                           
                              32002 R 2320: Uredba (EZ) br. 2320/2002 Europskog parlamenta i Vijeća od 16. prosinca 2002. o uspostavljanju zajedničkih pravila u području zaštite civilnog zračnog prometa (SL L 355, 30.12.2002., str. 1.), kako je izmijenjena:
                           
                                       —
                                    
                                    
                                       
                                          32004 R 0849: Uredbom (EZ) br. 849/2004 Europskog parlamenta i Vijeća od 29. travnja 2004. (SL L 158, 30.4.2004., str. 1.), kako je ispravljena u SL L 229, 29.6.2004., str. 3.
                                       U smislu ovog Sporazuma vrijede odredbe ove Uredbe sa sljedećim prilagodbama:
                                       
                                                   (a)
                                                
                                                
                                                   mjere utvrđene ovom Uredbom ne primjenjuju se na domaći zračni prijevoz u zračnim lukama na području Islanda;
                                                
                                             
                                                   (b)
                                                
                                                
                                                   mjere utvrđene ovom Uredbom ne primjenjuju se na postojeću infrastrukturu civilnog zračnog prometa na području Lihtenštajna;
                                                
                                             
                                                   (c)
                                                
                                                
                                                   ova se Uredba primjenjuje do dana stupanja na snagu zadnje od Odluka Zajedničkog odbora EGP-a kojima se u Sporazum ugrađuju mjere potrebne za primjenu Uredbe (EZ) br. 300/2008.”
                                                
                                             
                                 
                     
         
               3.
            
            
               Tekst točke 66hb (Uredba (EZ) br. 2320/2002 Europskog parlamenta i Vijeća) briše se s učinkom od dana stupanja na snagu zadnje od Odluka Zajedničkog odbora EGP-a kojima se u Sporazum ugrađuju mjere potrebne za primjenu Uredbe (EZ) br. 300/2008.
            
         Članak 2.
   Ova Odluka stupa na snagu 26. rujna 2009., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (5), ili na dan stupanja na snagu Odluke Zajedničkog odbora EGP-a br. 69/2009 od 29. svibnja 2009., ovisno o tomu što nastupi kasnije.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 25. rujna 2009.
      
         
            Za Zajednički odbor EGP-a
         
         
            Predsjednica
         
         Oda Helen SLETNES
         
      
   
   
      (1)  SL L 277, 22.10.2009., str. 37.
   
      (2)  SL L 232, 3.9.2009., str. 25.
   
      (3)  SL L 97, 9.4.2008., str. 72.
   
      (4)  SL L 355, 30.12.2002., str. 1.
   
      (5)  Ustavni zahtjevi nisu navedeni.